**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 29.05.2019, ora 08.00 –30.05.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 30.05.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la 29.05.2019, la ora 11.45, avertizarea hidrologică nr. 23 – COD PORTOCALIU şi GALBEN, valabilă în intervalul 29.05.2019, ora 14.00-30.05.2019, ora 16:00, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE APĂRARE** pe râurile din bazinele hidrografice: Vişeu, Iza, Tur, Someş, Crasna, Barcău, Mureş, Crişul Repede, Crişul Negru, Crişul Alb, Bega Veche, Bega, Timiş, Bârzava, Moraviţa, Caraş, Nera, Cerna, Jiu, Olt**. Fenomenele se pot produce cu probabilitate și intensitate mai mare ȋn intervalul 29.05.2019, ora 15:00 – 30.05.2019, ora 02:00, pe râurile din judeţele: Maramureş, Satu Mare, Bihor şi Sălaj.**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*- Alba, Arad, Argeş, Bihor, Bistriţa-Năsăud, Braşov, Caraş-Severin, Cluj, Gorj, Harghita, Hunedoara, Maramureş, Satu Mare, Sibiu, Sălaj, Timiş şi Vâlcea (17 prefecturi) – COD GALBEN.*

*- Satu Mare şi Sălaj (2 prefecturi) – COD PORTOCALIU.*

**Debitele au fost în creştere,** ca urmare a precipitaţiilor prognozate şi propagării, exceptând râurile din bazinul hidrografic Vedea, cele din Dobrogea, bazinele mijlocii și inferioare ale Argeșului și Ialomiței, unde au fost relativ staționare și râurile din bazinul hidrografic Bârlad, afluenții Prutului și cursul superior al Prutului, unde au fost în scădere.

Din datele primite până la ora 600,Se situează peste:

- **COTELE DE INUNDAŢIE** râurile la staţiile hidrometrice: Tur – Micula (310+20)-jud.SM, Crasna – Domănești (500+20)-jud.SM;

- **COTELE DE ATENŢIE** râurile la staţiile hidrometrice Tur – Turulung (360+16)-jud.SM, Crasna – Craidorolț (350+14)-jud. SM, Crasna – Berveni (490+28)-jud. SM, Briheni – Suști (175+11)-jud.BH, Cigher – Chier (300+20)-jud.AR, Sebiș – Sebiș (250+16)-jud.AR, Prut – Fălciu (500+36)-jud.VS, Prut – Oancea (440+47)-jud. GL şi Prut – Şiviţa (360+56)-jud.GL.

În interval s-au situat peste **COTELE DE ATENȚIE** râurile la stațiile hidrometrice Crișul Negru -Tinca (350+3)-jud.BH și Lotru - Valea lui Stan (165+1)-jud.VL.

Debitele se situează în jurul și peste mediile multianuale lunare, exceptând râurile din bazinele hidrografice: Cerna, Vedea, Ialomiţa, Putna, Rm. Sărat, Bârlad, Jijia, cele din Dobrogea bazinele superioare ale Timișului, Bârzavei, bazinele mijlocii şi inferioare ale Jiului, Oltului, Argeșului, bazinul inferior al Trotușului, unde se situează la valori cuprinse între 30 – 90% din normalele lunare.

**Este în vigoare AVERTIZAREA HIDROLOGICĂ nr. 23 din 29.05.2019 și o ATENȚIONARE HIDROLOGICĂ pentru fenomene imediate.**

În interval au fost emise o **AVERTIZARE de FENOMENE IMEDIATE** şi **7 ATENŢIONĂRI de FENOMENE IMEDIATE.**

**Debitele vor fi, în general, în creştere,** ca urmare a precipitaţiilor prognozate şi propagării, exceptând râurile din bazinul hidrografic Vedea, cele din Dobrogea, bazinele inferioare ale Argeșului și Ialomiței, unde vor fi relativ staționare și cursul superior al Prutului, râurile din bazinul mijlociu și inferior al Bârladului, unde vor fi în scădere ușoară.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din nordul, centrul, estul ţării și zonele de munte, cu posibile depășiri ale **COTELOR DE APĂRARE**, datorită precipitaţiilor prevăzute sub formă de averse, izolat mai însemnate cantitativ.

Ca urmare a propagării viiturilor formate anterior, se vor mai situa peste **COTELE DE INUNDAȚIE** cursurile inferioare ale râurilor Tur și Crasna și peste **COTELE DE ATENȚIE** râul Bega Veche şi cursul inferior al Prutului cu valori cuprinse între 10 – 60 cm.

**Se menţine în vigoare AVERTIZAREA HIDROLOGICĂ nr. 23 din 29.05.2019..**

**DUNĂRE**

**Debitul la intrarea în ţară** (secţiunea Baziaş) în intervalul 29.05.-30.05.2019 **a fost în creştere, având valoarea de 9100 m3/s**, peste media multianuală a lunii **mai (7250 m3/s).**

În aval de Porţile de Fier debitele au fost în creștere la Gruia și pe sectorul Zimnicea – Giurgiu, în scădere pe sectorul Calafat – Tr. Măgurele și relativ staționare pe sectorul Oltenița – Tulcea.

Din datele primite până la ora 600, nivelurile se situează peste FAZA I DE APĂRARE la stațiile hidrometrice Isaccea (380+14) – jud. TL și Tulcea (320+2) – jud. TL.

**Debitul la intrarea în ţară** (secţiunea Baziaş) **va fi relativ staţionar (9100 m3/s).**

În aval de Porţile de Fier debitele vor fi în scădere pe sectoarele Gruia – Bechet și Galați – Isaccea, relativ staționare pe sectoarele Corabia – Giurgiu, Cernavodă – Brăila și la Tulcea și în creștere ușoară pe sectorul Oltenița - Călărași.

**Nivelurile se vor situa peste FAZA I DE APĂRARE la stațiile hidrometrice Isaccea (380+13) – jud. TL și Tulcea (320+2) – jud. TL**.

**Se situează în faza l de apărare următoarele sectoare de dig:**

**-** Brateş (jud. Galaţi);

- Ostrov – Peceneaga, Peceneaga-Turcoaia, 23 August-Grindu, Grindu-Canton km 30, Măcin - Igliţa – Carcaliu, Gârliciu-Dăeni, Smârdan-23 August-I şi II, Canton km 30-Ciulinet (din administrarea S.G.A. Tulcea), Măcin, Smârdan, Chilia Veche (din administrarea consiliului local), dig Şosea Măcin-Smârdan (administrare privată) - **jud. Tulcea;**

**Se situează în faza a II-a de apărare următoarele sectoare de dig:**

- Tudor Vladimirescu, R3, R4, Ciulineţ-Isaccea (din administrarea S.G.A. Tulcea), Nufăru-Victoria (din administrarea consiliului local) **- jud. Tulcea.**

**2.** **Situaţia meteorologică în intervalul 29.05.2019, ora 08.00 –30.05.2019, ora 06.00**

**A.N.M.** a emis la 29.05.19, ora 10:00, o Actualizare de **Informare Meteorologică vizând manifestări de instabilitate atmosferică temporar accentuată pentru cea mai mare parte a ţării şi o Atenţionare Cod Galben vizând instabilitate atmosferică accentuată, după cum urmează:**

**INFORMARE METEOROLOGICĂ**: **Temporar instabilitatea atmosferică va fi accentuată, miercuri (29 mai) îndeosebi în regiunile vestice, nordice și centrale, precum și în zonele de deal și de munte, apoi cu precădere în estul, sudul, centrul și nordul teritoriului. Se vor semnala averse ce vor avea și caracter torențial, descărcări electrice, intensificări ale vântului, vijelie și izolat grindină. În intervale scurte de timp sau prin acumulare, cantitățile de apă vor depăși 15...25 l/mp, iar pe arii restrânse 35...50 l/mp.**

**ATENŢIONARE METEOROLOGICĂ Cod Galben:**

**- În intervalul menționat, 29.05.2019, ora 13.00 - 30.05.2019, ora 06.00, vor fi perioade cu instabilitate atmosferică accentuată în Banat, Crișana, Maramureș, Transilvania, estul și nordul Olteniei și al Moldovei, precum și în nordul Munteniei. Aceasta se va manifesta prin frecvente descărcări electrice, grindină, vijelii și averse torențiale. Cantitățile de apă vor depăși 25 l/mp și izolat 40...50 l/mp.**

***Notă:*** *În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj prin avertizări de vreme severă imediată.*

Aceste 2 Mesaje: **Informarea Meteorologică şi ATENŢIONAREA METEOROLOGICĂ Cod Galben,** au fost transmise de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către următoarele Comitetele Judeţene pentru Situaţii de Urgenţă:*

***-*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea Şi Municipiul Bucureşti**(Toate prefecturile - 42 de prefecturi);*

***-*** *Alba, Arad, Argeş, Bacău, Bihor, Bistriţa-Năsăud, Braşov, Botoşani, Buzău, Caraş-Severin, Cluj, Covasna, Dâmboviţa, Gorj, Harghita, Hunedoara, Iaşi, Maramureş, Mehedinţi, Mureş, Neamţ, Prahova, Satu Mare, Sălaj, Sibiu, Suceava, Timiş, Vâlcea şi Vrancea; (29 de prefecturi) –COD Galben.*

**În ţară,** vremea a fost în general instabilă în vestul, centrul și nordul țării, unde, mai ales după-amiaza și la începutul nopții, au fost înnorări accentuate, averse care au avut și caracter torențial, descărcări electrice și intensificări de scurtă durată ale vântului (cu viteze de până la 76 km/h în vestul extrem al teritoriului). Cantitățile de apă au depășit izolat 30 l/mp (până la 34 l/mp la Târgu Neamț - jud. Neamț, 34,5 l/mp la Ohabița - jud. Caraș-Severin și 52 l/mp la Comănești - jud. Bacău). S-au semnalat căderi de grindină, din datele colectate la stațiile meteorologice și hidrologice, pe raza județelor Bacău și Suceava, precum și la munte (Păltiniș). În restul teritoriului vremea a fost în general frumoasă, cerul a fost variabil ziua, dar cu înnorări local mai accentuate spre seară și noaptea în regiunile sudice, unde local au fost averse și frecvente descărcări electrice. Temperaturile maxime au caracterizat o vreme caldă pentru această dată, mai ales în regiunile sud-estice și s-au situat, la scara întregii țări, între 20 de grade la Sulina și 30 de grade la Giurgiu, Brăila, Galați, Călărași, Zimnicea și Fetești, iar la ora 06.00 se înregistrau valori termice cuprinse între 12 grade la Câmpeni, Reșița și Caransebeș și 21 de grade la Slobozia și Mahmudia.

**OBSERVAȚII** - de ieri de la ora 6.00 au fost în vigoare **12 de avertizări cod portocaliu**, 4 atenționări cod galben și 2 informări pentru fenomene meteorologice periculoase imediate, după cum urmează:

- SRPV Bacău: **8 avertizări cod portocaliu** și 2 atenționări cod galben;

- SRPV Timișoara: 4 avertizări cod portocaliu;

-CNPM București pentru Muntenia: 5 atenționări cod galben și 2 informări;  
- SRPV Craiova: 4 atenționări cod galben.

**La Bucureşti,** în cursul zilei vremea a fost predominant frumoasă și caldă, dar noaptea a devenit instabilă. Cerul a fost variabil, cu înnorări accentuate în a doua parte a intervalului, când s-au semnalat averse și frecvente descărcări electrice. Cantitățile de apă au fost de 26 l/mp la stația meteorologică Afumați, 24 l/mp la Filaret și 17 l/mp la Băneasa. Vântul a suflat slab și moderat. Temperatura maximă a fost de 29 de grade la Afumați și Filaret și 28 de grade la Băneasa, iar la ora 06 se înregistrau 17 grade la toate stațiile meteorologice.

**3. Prognoza meteorologică în intervalul 30.05.2019, ora 08.00 –31.05.2019, ora 08.00**

**În ţară,** vremea va fi în general instabilă. Temporar, mai ales în regiunile nordice, estice și centrale, iar spre seară și noaptea cu precădere în centru, est și sud, precum și în zonele de deal și de munte, vor fi înnorări accentuate, averse ce vor avea și caracter torențial, descărcări electrice, intensificări ale vântului, vijelii și izolat grindină. În intervale scurte de timp sau prin acumulare, cantitățile de apă vor depăși 15...25 l/mp și izolat 35...40 l/mp. Temperaturile maxime se vor încadra între 19 grade în Dealurile de Vest și 30 de grade în Bărăgan și Dobrogea, iar cele minime vor fi cuprinse între 10 și 19 grade.

**La Bucureşti,** vremea va fi caldă. Cerul va fi variabil, cu înnorări temporar accentuate, averse, descărcări electrice și intensificări de scurtă durată ale vântului după-amiaza și noaptea. Temperatura maximă va fi de 28...29 de grade, iar cea minimă de 15...16 grade.

**4. Buletin nivometeorologic valabil pentru masivele Bucegi şi Făgăraş, masivele Țarcu – Godeanu, masivul Parâng - Șureanu, Munții Vlădeasa – Muntele Mare şi pentru Grupa Nordică a Carpaților Orientali (zona Munțiilor Călimani – Bistriței - Ceahlău),**

**emis pentru perioada 27 mai 2019, ora 21.00 – 30 mai 2019, ora 21.00, PENTRU ALTITUDINI MAI MARI DE 1800 m.**

**TABEL RISCURI DE AVALANŞE PENTRU ALTITUDINI MAI MARI DE 1800 m**

**Buletin**

|  |  |
| --- | --- |
| ***Masive:*** | ***PESTE 1800 m*** |
| **FĂGĂRAŞ şi BUCEGI** | **Strat redus ca arie** |
| **PARÂNG - Șureanu ȚARCU – GODEANU şi Grupa Nordică a Carpaților Orientali**  **(zona Munților Rodnei) şi Grupa Centrală a Carpaților Orientali (zona Munțiilor Călimani – Bistriței - Ceahlău)** | **Fără risc de avalanşă** |

**Evoluția vremii în ultimele 3 zile:**

Vremea a fost relativ caldă. Cerul a fost temporar noros și pe arii relativ extinse au căzut ploi, care au avut și caracter de aversă, însoțite izolat și de descărcări electrice. Pe arii restrânse, cantitățile de apă au fost însemnate. Vântul a suflat slab și moderat, cu intensificări temporare ce au depășit 60 km/h pe creste. S-a semnalat ceață. Stratul de zăpadă a continuat să scadă în toată zona înaltă, iar la altitudini mai mici de 1800 m este topit în întregime.

**Grosimea stratului de zăpadă în 23.05.2019, ora 15.00:**

Carpații Meridionali: 115 cm Bâlea-Lac, 76 cm Vf. Omu

Carpații Orientali: Vf. Ceahlău Toaca 1 cm

**EVOLUŢIA VREMII ÎN INTERVALUL: 27.05.2019, ora 21.00 – 30.05.2019, ora 21.00:**

Vremea va fi în general instabilă. Cerul va prezenta înnorări temporar accentuate. Pe arii relativ extinse se vor semnala averse de ploaie ce vor avea și caracter torențial, însoțite de descărcări electrice și izolat de grindină. Cantitățile de apă vor depăși local 20-25 l/mp și izolat sau cumulat în întreg intervalul 40-50 l/mp. Vântul va sufla slab și moderat, din sector predominant sudic, cu intensificări temporare ce vor atinge și depăși 60 km/h pe creste. Trecător se va semnala ceață.

**Temperaturi prognozate:**

Peste 1800 m: temperaturi minime: 3 la 8 gr.C; temperaturi maxime: 9 la 14 gr.C

Sub 1800 m: temperaturi minime: 9 la 11 gr.C; temperaturi maxime: 13 la 19 gr.C

**STABILITATEA şi EVOLUŢIA STRATULUI de ZĂPADĂ:**

**a). în masivul Făgăraș şi Bucegi:**

**La altitudini mai mari de 1800 m**

Stratul de zăpadă a continuat să scadă și este redus ca arie, fiind prezent mai ales în zonele umbrite unde au fost fost troiene și unde, pe arii restrânse mi depășește 1 metru grosime. Zăpada este umezită în întregime. Ploile, local însemnate cantitativ și vântul din sector sudic, vor accelera topirea zăpezilor, apa rezultată pătrunzând în strat și umezindu-l suplimentar. Pe unele pante se mai pot semnala curgeri și avalanşe de topire ce pot antrena în cazuri izolate și straturi din profunzime.

**b). în masivul Parâng – Șureanu, în masivele Țarcu – Godeanu, în Grupa Nordică a Carpaților Orientali (zona Munților Rodnei) şi în Grupa Centrală a Carpaților Orientali (zona Munțiilor Călimani – Bistriței - Ceahlău):**

**La altitudini mai mari de 1800 m:**

În aceste masive nu mai este periocol de avalanșe. Stratul de zăpadă este prezent doar în zonele umbrite și cu troiene mai vechi, și are dimensiuni în general de ordinul centimetrilor, exceptând depozitelele mai consistente de zăpadă de pe anumite văi.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Olt, SGA Vâlcea, revine cu** informaţii despre producerea, la 03.05.2019, la ora 14:00, unei poluări accidentale cu substanțe chimice a cursului de apă Valea Bujorencii, în urma intervenției I.S.U. Vâlcea (cu apă și spumă) în vederea stingerii unui incendiu izbucnit la secția de ambalare produse chimice aparținând SC Agexim SRL din municipiul Râmnicu Valcea, județul Vâlcea. S.G.A. Vâlcea monitorizează în continuare evoluția poluării accidentale, recoltând probe de apă la 03.05.2019 şi 17.05.2019.

Au fost înregistrate depăşiri ale valorii maxime admise la indicatorul de calitate sulfat, cupru, consum chimic de oxigen.

Substanţele poluante, amestecate cu apă si spumă au ajuns în Balta Cărămida, chiar dacă s-a intervenit prin montarea a opt baraje absorbante, executarea a trei șanturi și a unui baraj din pământ pentru stoparea scurgerii poluanților. Se menționează că în amonte de secția SC Agexim SRL albia cursului de apă Valea Bujorencii era secată la data evenimentului.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la 28.05.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 28.05.2019 - 29.05.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE